Source: https://www.riigiteataja.ee/akt/402062016005
Timestamp: 2018-12-18 15:36:33+00:00
Document Index: 4957934

Matched Legal Cases: ['§ 5', '§ 6', '§ 7', '§ 8', '§ 22', '§ 22', '§ 10', '§ 10', '§ 5', '§ 6', '§ 7', '§ 8']

Eralasteaia toetamise ja eralapsehoiu teenuse rahastamise kord Harku vallas – Riigi Teataja
Eralasteaia toetamise ja eralapsehoiu teenuse rahastamise kord Harku vallas - sisukord
2 Eralasteaed ja –lapsehoid
§ 5 Toetuse suurus ja maksmine
§ 6 Eralasteasutuse toetuse taotluse läbivaatamine, selle rahuldamine või läbi vaatamata jätmine
§ 7 Aruandlus ja järelevalve toetuse kasutamise üle
§ 8 Määruserakendamine
RT IV, 02.06.2016, 5
Määrus kehtestatakse kohaliku omavalitsuse korralduse seaduse § 22 lõike 1 punkti 5, erakooliseaduse § 22 lõike 4 ja koolieelse lasteasutuse seaduse § 10 lõike 1 alusel.
(1) Määrus reguleerib Harku valla eelarvest:
1) lapsehoiuteenuse rahastamist pooleteise- kuni kolmeaastasele lapsele, kellele Harku vald ei ole loonud, lähtuvalt koolieelse lasteasutuse seaduse § 10 lõikest 1, võimalust käia teeninduspiirkonna munitsipaallasteasutuses ja
2) eralasteaias käimise toetamist kolme- kuni seitsmeaastastele lapsele.
(2) Määrusega kehtestatakse toetuse maksmise ja teenuse rahastamise alused, määramise ja maksmise kord ning järelevalve kord nende kasutamise üle.
1) eralasteaed – koolieelse lasteasutuse seaduse ja erakooliseaduse alusel tegutsev ning koolitusluba omav eraomandis olev koolieelne lasteasutus, kellel on Harku Vallavalitsusega (edaspidi vallavalitsus) sõlmitud finantseerimisleping käesoleva määruse alusel;
2) eralapsehoid – maavanema poolt väljastatud kehtiva tegevusloa alusel tegutsev füüsilisest isikust ettevõtja või juriidiline isik, kes osutab lapsehoiuteenust ja kellel on vallavalitsusega sõlmitud finantseerimisleping käesoleva määruse alusel;
3) eralasteasutus – eralasteaed ja eralapsehoid ühiselt;
4) munitsipaallasteasutus – vallavalitsuse hallatav asutus;
5) eralasteasutuse toetus (edaspidi toetus) – Harku valla eelarvest makstav toetus lapsevanemale, kelle laps käib eralapsehoius või eralasteaias;
6) maksimaalne määr – eralapsehoiu toetuse määr, mis ei ole suurem kui kakssada seitsekümmend viis (275) eurot kuus ühe lapse kohta;
7) kohatasu – Harku Vallavolikogu poolt kehtestatud lapsevanema poolt kaetava koha kasutamise määr munitsipaallasteasutuses;
8) osaajaline koht – lapsehoiuteenuse kasutamine kuni kolmel päeval nädalas;
9) täisajaline koht – lapsehoiuteenuse kasutamine kuni viiel päeval nädalas;
10) Harku valla elanik – isik, kelle elukoht Eesti rahvastikuregistri andmetel on Harku vald;
11) lapsevanem – lisaks lapse vanemale ka lapse eestkostja või hooldaja.
2. peatükk Eralasteaed ja –lapsehoid
(1) Toetuse saamise õigus on eralasteasutusel, kus käib laps, kelle elukoht on rahvastikuregistri andmetel Harku vallas ning ühtib vähemalt ühe vanema elukohaga.
(2) Toetust ei maksta lapse eest, kellele on pakutud kohta Harku valla munitsipaallasteasutuses ja lapsevanem on pakutud kohast loobunud.
(3) Eralasteaiale makstakse toetust lapse eest, kes Eesti Hariduse Infosüsteemi (edaspidi EHIS) andmetel arveldamisele kuuluva kalendrikuu kümnenda kuupäeva seisuga on kantud eralasteaia nimekirja.
(4) Ühe lapse eest makstakse sama ajaperioodi eest toetust ainult ühele eralasteasutusele.
(5) Lapse asumisel eralasteasutuse teenusele, makstakse finantseerimislepingu olemasolul selle lapse eest toetust alates lapse teenusele asumise kuule järgnevast kalendrikuust. Kui laps asub teenusele kalendrikuu esimesest tööpäevast, makstakse toetust teenusele asumise kuust alates.
(6) Toetuse saamise õigus lõppeb lapse eralasteasutusest lahkumisele järgnevast kalendrikuust.
(1) Lapsevanem esitab Harku valla veebilehel lasteasutuse kohtade jagamise e-keskkonnas taotluse vastavalt Harku Vallavalitsuse 30.12.2015 määrusele nr 11 „Laste Harku valla koolieelsesse lasteasutusse vastuvõtu ja sealt väljaarvamise kord“.
(2) Lapsevanem märgib taotluses lisaks muule vajalikule infole, kas ta soovib kasutada eralapsehoiu osaajalist või täisajalist kohta.
§ 5. Toetuse suurus ja maksmine
(1) Eralasteaiale makstava toetuse suurus ühe lapse kohta ühes kalendrikuus on kakssada (200) eurot.
(2) Eralapsehoiu toetuse suurus on järgmine:
1) täisajalise koha kasutamisel on toetuse suuruseks kuni toetuse maksimaalne määr kalendrikuus, millele lisandub sada protsenti (100%) lapsevanema poolt kaetav kohatasu.
2) osaajalise koha kasutamisel on toetuse suuruseks kuni seitsekümmend protsenti (70%) maksimaalsest määrast kalendrikuus, millele lisandub lapsevanema poolt kaetav kohatasu seitsekümne protsendi (70%) ulatuses.
(3) Toetuse maksmise tähtajad, poolte õigused ja kohustused arveldamisel lepitakse kokku finantseerimislepingus.
(4) Toetust makstakse üldjuhul üks kord kuus kui ei ole kokku lepitud teisiti, eralasteasutuse esitatud arve alusel.
(5) Teenuse mõjuva põhjuseta mittekasutamisel järjestikusel kahel kuul, on vallavalitsusel õigustoetuse maksmine lõpetada.
(6) Toetuse saajale lõpetatakse toetuse maksmine lapse eest, kes lahkub eralasteaia või -lapsehoiu teenuselt. Toetuse maksmine lõpetatakse alates teenuselt lahkumise kuule järgnevast kuust.
§ 6. Eralasteasutuse toetuse taotluse läbivaatamine, selle rahuldamine või läbi vaatamata jätmine
(1) Eralasteasutus esitab e-keskkonnas vastava taotluse finantseerimislepingu sõlmimiseks, koos kinnitusega, et ta vastab kõigile seaduses nõutud tingimustele.
(2) Vallavalitsuse haridus- ja kultuuriosakond (edaspidi osakond) kontrollib taotluse vastavust käesoleva korra tingimustele ning nõuab vajadusel täiendavaid dokumente ja selgitusi. Eralasteasutus peab nõutavad andmed esitama osakonna poolt määratud tähtajaks.
(3) Juhul, kui eralasteasutus ei likvideeri taotluses märgitud puudusi määratud tähtajaks, jätab osakond taotluse läbi vaatamata.
(4) Taotluse rahuldamise korral sõlmib vallavalitsus eralasteasutusega finantseerimislepingu, milles sätestatakse vähemalt järgmised tingimused:
3) toetuse suurus ja väljamaksmise tähtaeg;
(5) Kui eralasteasutus keeldub toetuse kasutamise lepingu sõlmimisest lõpetab osakond vastava taotluse menetluse.
§ 7. Aruandlus ja järelevalve toetuse kasutamise üle
(1) Eralasteasutus on kohustatud teavitama osakonda kirjalikult eralasteasutuses käivate Harku valla elanikest laste andmete muutumisest hiljemalt viie tööpäeva jooksul.
(2) Osakonnal on igal ajal õigus nõuda seletusi ning kontrollida eralasteasutusele eraldatud toetuse kasutamise vastavust sihtotstarbele.
4) muudel eralasteasutusega sõlmitud lepingus sätestatud juhtudel.
§ 8. Määruserakendamine
Vallavalitsusel on õigus kinnitada toetuse taotlus- ja aruandlusvormid ning finantseerimislepingu vorm.
Harku Vallavolikogu 30. jaanuari 2003 määrus nr 3 „Erakoolide toetamise kord“ tunnistatakse kehtetuks.
Määrus jõustub 1. septembril 2016 a.